Benito Xuares
Benito Pablo Xuares Qarsiya (isp. Benito Pablo Juárez García, ispan: [beˈnito ˈpaβlo ˈxwaɾes gaɾˈsi.a]  ( dinlə); 21 mart 1806[…] – 18 iyul 1872[…], Mexiko) — Meksika siyasətçisi və dövlət xadimi. O, 19 yanvar 1858-ci ildən 18 iyul 1872-ci ilə qədər Meksika Prezidenti olmuşdur. Xuares "Meksikalı Corc Vaşinqton" kimi tanınırdı. O, ölkənin müstəqilliyini müdafiə edən və mühüm mütərəqqi və antiklerikal islahatlar aparmış, müasir Meksikanın atası və qurucusu olmuşdur.